ગેસિયા આઈટી એસો.દ્વારા વાઈબ્રન્ટ ગુજરાત સ્ટાર્ટ-અપ એન્ડ ટેકનોલોજી સમિટ ૨૦૧૮ અંતર્ગત ફિક્કી અને કે. એન્ડ ટી. કોમ્યુનિકેશન લિ. દ્વારા આયોજન કરાયું હતું. આ સમિટનો હેતુ ભાવિ ટેકનોલોજીનો અનુભવ દરેક ભાગ લેનારને કરાવવાનો હતો. ગેસિયા વાર્ષિક એવોર્ડ ફોર એક્સેલેન્સ ૧૩ વિવિધ કેટેગરીમાં ગુજરાત અને ભારતની આઈસીટી ઇન્ડસ્ટ્રીમાંથી શ્રેષ્ઠ ઇન્ડસ્ટ્રીની પસંદગી કરી સન્માનિત કરે છે. એવોર્ડ માટે અરજી કરવા આઈસીટી, શૈક્ષણિક સ્કૂલો, કોલેજો, યુનિવર્સિટી, પોલીટેકનીક, આઇટીઆઇ ગુજરાતમાં રજિસ્ટર થયેલી હોવી જોઈએ અને આઈસીટી, શૈક્ષણિક સંસ્થાઓને ત્રણ વર્ષનો અનુભવ હોવો જોઈએ. ચારુસેટના ફેકલ્ટી ઓફ ટેકનોલોજી એન્ડ એન્જિનિયરીગના ડીન અને દેવાંગ પટેલ ઇન્સ્ટિટ્યૂટ ઓફ એડવાન્સ ટેકનોલોજી એન્ડ રિસર્ચના પ્રિન્સિપાલ ડૉ. અમિત ગણાત્રાએ “બેસ્ટ આઈસીટી ઇનીસીએટીવ ઈન એજ્યુકેસન સેક્ટર” કેટેગરીમાં અવોર્ડ માટે અરજી કરવાની પહેલ કરી હતી. આ વર્ષે ભારતભરમાંથી એવાર્ડ માટે ૨૦૦થી વધુ નોમિનેશન આવ્યા હતા. પ્રથમ રાઉન્ડમાં ક્વોલીફાય થયેલા ૮૮ નોમિનેશન બીજા રાઉન્ડમાં યુનિવર્સીટીનું પ્રતિનિધિત્વ કરવા આમંત્રિત કરાયા હતા. જેમાં સમાન કેટેગરી માટે અરજી કરનાર તમામ સંસ્થામાંથી એક માત્ર ચારૂસેટને ‘બેસ્ટ આઈસીટી ઇનીસીએટીવ ઈન એજ્યુકેસન સેક્ટર’નો અવોર્ડ મળ્યો હતો.